Alban Bagbin

Alban Sumana Kingsford Bagbin (bɛ daa dɔɣi o silimin gɔli  September biɛɣ'pishi ni anahi dali yuuni  1957) o nyɛla  Ghana nim  siyaasa nira ŋun pa nyɛ Speaker of the Parliament of Ghana saha ŋɔ. O daa nyɛlaMinister for Health Ghana gomnanti tali bin din gbaai silimin gɔli January yuuni 2012 hali ni silimin gɔli February yuuni 2013. O daa nyɛla jintɔra zaŋti Nadowli West piibu piibu yaɣili din be Upper West Region of Ghana 1st, 2nd, 3rd, 4th, 5th, 6th n-ti pahi 7th parliaments of the 4th republic of Ghana. O daa kpaɣiri m-bo tiŋgbani zuɣulan tali lɛm paati (National Democratic Congress) yuuni 2019 amaa ka daa koŋ nasara zaŋti tiŋgbani zuɣulan kuro John Dramani Mahama. Silimin gɔli January dabaa ayopɔin dali yuuni 2021 bɛ daa piigi Bagbin   Speaker of 8th Parliament of the Fourth Republic.

Piligu biɛhigu mini shikuru baŋsim 
Bɛ daa dɔɣi la Alban Sumana Kingsford Bagbin silimin gɔli September biɛɣ'pishi ni anahi dali yuuni 1957, o lamba nyɛ Sansunni Bagbin mini  Margaret B. Bagbin ban zaa daa nyɛ pukpariba. Ŋun pahiri bihi anahi o ba bihi awɔi ni. O nyɛla ŋun be Dagaaba balli ni. O ya nyɛ Sombo din be Upper West Region, Ghana. Alban Bagbin nyɛla ŋun daa nya o shikuru baŋsim Wa Secondary School mini Tamale Secondary School. O mali la Bachelor of Arts degree in Law and English ka di yina University of Ghana yuuni1980.

O daa tuɣi Ghana School of Law at Makola din be Accra di nyaaŋa ka bɛ boli o "bar" yuuni1982. Bagbin gba nyɛla ŋun mali  Executive Masters in Governance and Leadership ka di yina Ghana Institute of Management and Public Administration (GIMPA).

 Tuma 
Bagbin daa nyɛla o gbaŋ ŋmara zaŋti Statistical Service Board din be Bureau of Statistics and Statistical Service bin din gbaai yuuni 1980 hali ni yuuni 1982. O daa nyɛla Personnel Manager zaŋti erstwhile State Hotels Corporation consisting of Ambassador and Continental Hotels bin din gbaai yuuni 1982 mini yuuni 1983, pɔi ka o daa chaŋ Libya ti lɛbi siliminsili karimba zaŋt Suk Juma Secondary School.

Din daa niŋ ka Bagbin's labina Ghana yuuni 1986, o daa pahi la Akyem Chambers, alikaali yaɣa shɛŋa bɛn mi "law firm of legal practitioners", "consultants and notaries public".  Din daa niŋ ka o tumdi Okyeman Chambers, bin din yuuni 1989 hali ni yuuni 1992, bɛ daa piigi o la "external solicitor of the Nii Ngleshie royal family of James Town, Credit Unions Association" zaŋti Ghana (CUA) .

Din daa niŋ ka o tum Okyeman Chambers yuma ayopɔin nyaaŋa, o daa yi ni  yuuni 1993 chaŋ Law Trust company, alikaali yaɣa shɛli bɛn mi "legal firm of law practitioners", "consultants and notaries public".

Siyaasa tali biɛhigu 
Bagbin nyɛla ŋun be lɛm paati (National Democratic Congress). Bɛ daa tumi piigi o jintɔra yuuni 1992 Ghana nim piibu piibu la ni. O daa nyɛla jintɔra zaŋti Nadowli West piibu piibu yaɣili din be Upper West Region. Yuuni 2006, Bagbin daa yɛli o ni mali nia shɛm ni o ti yina kpaɣiri m-bo tiŋgbani zuɣulan tali shɛm yuuni 2008 n-ti NDC, amaa ka daa bi yina. O daa lɛbi Majority Leader n-ti Ghana jinaduu yuni 2009.

Din daa niŋ ka bɛ taɣi minista nim silimin gɔli January yuuni 2010, bɛ daa piigi o la Minista zaŋti Water Resources, Works and Housing ŋun daa piigi o nyɛPresident Mills. O daa lahi nyɛla Majority Leader zaŋti jinaduu tiŋgbani zuɣulan Mahama's saha, o daa deei la Benjamin Kunbuor, din daa niŋ ka bɛ piigi o Minister of Defense. O daa lahi nyɛla Second Deputy Speaker of Parliament bin din gbaai silimin gɔli January yuuni 2017 hali ni silimin gɔli January yuuni 2021.

 Jintɔra 
Yuuni 1996 piibu piibu 

Yuuni1996, Bagbin daa di la Nadowli North jintɔri kuɣ ni kalinli din yiɣisi 12,605 kalinli din yiɣisi 16,485 puuni ka di zani kɔbigi puuni vaabu 76.46% ka Wɔbigu paati (NPP's) jintɔra  Lawrence Banyen daa nya kalinli din yiɣisi 2,213 ka di zani kɔbigi puuni vaabu 13.42%, Yuoni Moses Vaalandzeri ŋun daa zani n-ti PNC mi nya kalinli din yiɣisi 1,490 ka di zani kɔbigi puuni vaabu 9.04% n-ti pahi Baslide Kpemaal ŋun daa nyɛ NCP jintɔra daa nya kalinli din yiɣisi 177 ka di zani kɔbigi puuni 1.07%.

Yuuni 2000 piibu piibu

Yuuni 2000 Ghana nim piibu piibu , Bagbin daa labimi di jintɔri kuɣ ŋɔ ka lɛbi jintɔra zaŋti Nadwoli North piibu piibu yaɣili. O daa di la piibu piibu ŋɔ ni kalinli din yiɣisi 9,004 ninvuɣ shɛba ban daa niŋ piibu piibu ŋɔ ni, ka di zani kɔbigi puuni vaabu 58.60% ka che Dr. Anleu-Mwine D.B, ŋun zani o gama independent candidate, Clement Kanfuri Senchi of the Peoples National Congress, Ningkpeng Pauline ŋun daa nyɛ jintɔra zaŋti  New Patriotic Party, John Bayon Boniface Wetol, Domayele Marcel Aston of the National Reform Party of the United Ghana Movement Party daa nya kalinli din yiɣisi, 2,089, 718 , 145, n-ti pahi 0 gabaadaya .

Yuuni 2004 piibu piibu

Yuuni 2004, pɔi ni piibu piibu, Nadwoli North daa nyɛla bɛn pirigi shɛli piibu piibu yaɣa ayi, Nadwoli West mini Nadwoli East piibu piibu yaɣili. Bɛ daa piigi  Bagbin jintɔra zaŋti Nadowli West piibu piibu yaɣili yuuni 2004 piibu piibu. O daa nyɛla kalinli din yiɣisi 11,296 kalinli din yiɣisi 22,349 puuni ka di zani kɔbigi puuni vaabu 50.5%. O daa nyɛla nasara ka che Clement K. Senchi ŋun daa nyɛ jintɔra zaŋti  People's National Convention, Daniel Anleu-Mwine Baga ŋun daa zani n-ti New Patriotic Party, Sasuu Bernard Kabawunu jintɔra zaŋti  Convention People's Party, Bisung Edward ŋun daa nyɛ Democratic People's Party jintɔra n-ti pahi Dapilaa Ishak ŋun daa zani o gama. Bɛ daa nya la kalinli din yiɣisi 625 , 5,297, 152 , 188, 4,791 gabaadaya.

Speaker of Parliament
Bagbin nyɛ Speaker zaŋti  8th Parliament of the Fourth Republic of Ghana. Bɛ zaŋ o zali zaashee ŋɔ silimin gɔli January dabaa ayopɔin dali yuuni 2021, din daa niŋ ka Ghana jintɔriba piigi o ni o zani n-ti lɛm paati (National Democratic Congress) nyaaŋa. Bagbin daa luhi la Mike Oquaye, Wɔbigu paati (New Patriotic Party) nim ni daa piigi so ni o kpaɣiri m-bo zaashee ŋɔ la.

 Maŋmaŋ biɛhigu 
Bagbin paɣa nyɛ Alice Adjua Yornas Bagbin, ŋun nyɛ Programme Officer zaŋti UNICEF Office din be Ghana. O nyɛla dolodolo nira ka chani Roman Catholic.

Kundivihira 

External links
GhanaDistricts.com
Ghana Parliament website

Pubu:Lahabaya zaa
Pubu:Ninsala ŋun na be o nyɛvuli ni
Pubu:Siyaasa niriba
Pubu:Ghana siyaasanima
Pubu:Parliament of Ghana Contest
Pubu:Siyaasa niriba
Pubu:Jintɔra
Pubu:7th Parliament of the 4th Republic of Ghana